CELEX: 32002R0291
Language: mt
Date: 2002-02-15 00:00:00
Title: Ir-Regolament tal-Kummissjoni (KE) Nru 291/2002 tal-15 ta' Frar 2002 li jemenda r-Regolament (KE) Nru 1613/2000 li jidderoga mir-Regolament (KEE) Nru 2454/93 dwar id-definizzjoni tal-kunċett tal-prodotti ta' oriġini wżati għall-iskopijiet ta' l-iskema tal-preferenzi ġeneraliżżati biex jikkunsidraw is-sitwazzjoni speċjali ta' Laos rigward ċerti esportazzjonijiet tat-tessuti fil-Komunità

Avviż Legali Importanti

|

32002R0291

Official Journal L 046 , 16/02/2002 P. 0012 - 0013

		Ir-Regolament tal-Kummissjoni (KE) Nru 291/2002tal-15 ta' Frar 2002li jemenda r-Regolament (KE) Nru 1613/2000 li jidderoga mir-Regolament (KEE) Nru 2454/93 dwar id-definizzjoni tal-kunċett tal-prodotti ta' oriġini wżati għall-iskopijiet ta' l-iskema tal-preferenzi ġeneraliżżati biex jikkunsidraw is-sitwazzjoni speċjali ta' Laos rigward ċerti esportazzjonijiet tat-tessuti fil-KomunitàIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi t-Tariffa Doganali Komuni [1], kif l-aħħar amendat mir-Regolament (KE) Nru 2700/2000 tal-Parlament Ewropew u tal-Kunsill [2], u partikolarment l-Artikolu 247 tiegħu,Billi:(1) Bir-Regolament tal-Kunsill (KE) Nru 2501/2001 ta' l-10 ta' Diċembru 2001 li japplika skema tal-preferenzi ġeneralizzati tat-tariffa għall-perijodu mill-1 ta' Jannar 2002 sal-31 ta' Diċembru 2004 [3], il-Komunità tat preferenzi ġeneraliżżati tat-tariffa lil Laos.(2) Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jistipula d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabilixxi Kodiċi tal-Komunità Doganali [4], kif l-aħħar emendat bir-Regolament (KE) Nru 993/2001 [5], li jistabbilixxi d-definizzjoni tal-kunċett tal-prodotti ta' oriġini li għandhom jintużaw għall-iskopijiet ta' l-iskema tal-preferenzi ġeneraliżżati tat-tariffa (GSP). Iżda r-Regolament (KEE) Nru 2454/93 jipprovdi għal derogi favur il-pajjiżi l-anqas żviluppati li huma benefiċjarji tal-GSP li jagħmlu talba xierqa għal dak l-iskop lill-Komunità(3) Laos ibbenefikat minn tali deroga għal ċerti tessuti mill-1997, l-aħħar darba skond tar-Regolament tal-Kummissjoni (KE) Nru 1613/2000 ta' l-24 ta' Lulju 2000 li jidderoga mir-Regolament (KEE) Nru 2454/93 dwar id-definizzjoni tal-kunċett tal-prodotti ta' oriġini wżati għall-iskop ta' l-iskema tal-preferenzi ġeneraliżżati li jikkunsidraw is-sitwazzjoni speċjali ta' Laos dwar ċerta esportazzjoni tat-tessuti lejn il-Komunità [6], li kien jgħodd għall-perijodu mill-15 ta' Lulju 2000 sal-31 ta' Diċembru 2001. Bagħtet talba biex tiġġedded id-deroga.(4) Id-dispożizzjonijiet tar-Regolament (KE) Nru 1613/2000, partikolarment l-eżistenza tal-kundizzjonijiet kwantitattivi, li jgħoddu fuq bażi ta' kull sena, li jirriflettu l-kapaċità tas-suq tal-Komunità li jassorbi l-prodotti ta' Laos, il-kapaċità ta' l-esportazzjoni ta' Laos u l-movimenti reġistrati tal-kummerċ, kienu ddisinjati biex ma jagħmlux ħsara lill-fergħat rispettivi ta' l-industrija tal-Komunità.(5) Il-talba mitfugħa minn Laos kienet ikkunsidrata mill-Kummissjoni u nstabet li hija sostanzjata sewwa. Id-deroga għandha għalhekk tkun imġedda. Barra hekk, l-interessi tal-kummerċjanti kemm f'Laos kif ukoll fil-Komunità li partikolarment jikkonkludi l-kuntratti, u l-istabbilità u l-iżvilupp mill-industrija ta' Laos f'termini ta' investimenti w impjiegi li għadhom sejrin, jeħtieġu li d-dispożizzjonijiet tar-Regolament (KE) Nru 1613/2000 għandhom ikomplu japplikaw mingħajr interruzzjoni meta d-deroga provduta fih tiskadi. Aktar minn hekk, id-deroga għandha tingħata għal perjodu itwal milli ngħatat s'issa, iżda mhux wara l-31 ta' Diċembru 2004, meta l-iskema kurrenti tal-GSP tiskadi.(6) Sabiex tkun permessa sorveljanza aktar effiċjenti ta' l-operazzjoni tad-deroga, l-awtoritajiet ta' Laos għandhom jikkomunikaw regolarment lill-Kummissjoni d-dettalji taċ-ċertifikati ta' oriġini maħruġa.(7) Ir-Regolament (KE) Nru 1613/98 għandu għalhekk ikun b'hekk emendat.(8) Il-miżuri li hemm provduti f'dan ir-Regolament huma skond l-opinjoni tal-Kumitat tal-Kodiċi Doganali,ADOTTAT DAN IR-REGOLAMENT:L-Artikolu 1Ir-Regolament (KE) Nru 1613/2000 huwa emendat kif ġej:1. Fl-Artikolu 2 "31 ta' Diċembru 2001" huwa mibdul bi "31 ta' Diċembru 2004";2. L-Artikolu 5 huwa mibdul b'dan li ġej:"L-Artikolu 51. L-awtoritajiet kompetenti ta' Laos għandhom jieħdu l-miżuri meħtieġa biex iwettqu l-kontrolli kwantitattivi fuq l-esportazzjoni tal-prodotti riferuti fl-Artikolu 1.2. Dan li ġej għandu jiddaħħal fil-kaxxa 4 taċ-ċertifikati ta' oriġini forma A maħruġa mill-awtoritajiet kompetenti ta' Laos skond dan ir-Regolament: "Deroga — Regolament (KE) Nru 1613/2000".3. L-awtoritajiet kompetenti ta' Laos għandhom jibagħtu lill-Kummissjoni kull xahar prospett tal-kwantitajiet li dwarhom ċertifikati ta' l-oriġini forma A inħarġu skond dan ir-Regolament u n-numri bis-serje ta' dawn iċ-ċertifikati."L-Artikolu 2Dan ir-Regolament jidħol fis-seħħ fis-seba' ġurnata ta' wara dik tal-pubblikazzjoni tiegħu fil-Ġurnal Uffiċjali tal-Komunitajiet Ewropej.Jibda jgħodd mill-1 ta' Jannar 2002.Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.Magħmul fi Brussel, fil-15 ta' Frar 2002.Għall-KummissjoniFrederik BolkesteinMembru tal-Kummissjoni[1] ĠU L 302, tad-19.10.1992, p. 1.[2] ĠU L 311, tat-12.12.2000, p. 17.[3] ĠU L 346, tal-31.12.2001, p. 1.[4] ĠU L 253, tal-11.10.1993, p. 1.[5] ĠU L 141, tat-28.5.2001, p. 1.[6] ĠU L 185, tal-25.7.2000, p. 38.--------------------------------------------------